શુક્રવારે ભગવતીનગર બેઝ કેમ્પથી અમરનાથ યાત્રાળુઓનો ત્રીજો કાફલો રવાના થયો હતો. જેના પછી ભારે વરસાદથી તેઓના માર્ગમાં અવરોધ સર્જાયો હતો. આ યાત્રાળુઓ હાલ જમ્મુ-શ્રીનગર નેશનલ હાઈવે પર ફસાયા છે. કેમકે આગળનો રસ્તો હાલ બંધ છે. દરમિયાન અરૂણાચલ પ્રદેશમાં લોઅર સિયાંગ જિલ્લામાં પણ ભારે વરસાદના કારણે ભેખડો ધસી પડવાની ઘટના બની હતી. જેમાં એક મોટી ભેખડ આઈટીબીપીના ચાર જવાનોનાં પર ધસી ગઈ હતી, જેમાં ચારેય જવાનોનાં મોત થયાના અહેવાલો છે.